gentaiscool/nusaparagraph_topic huggingface dataset:
Cilok jadi kadaharan anu kasohor di Bandung. Ngaran cilok asalna tina wancahan aci dicolok. Cilok dijieunna tinu tipung aci anu dibuleud-buleud. Ilaharna, cilok miboga eusi anu rupa-rupa. Aya nu dieusian ku gajih, ku endog, ku abon, jeung sajabana. Di Bandung, aya salah sahiji tempat nu cilokna geus kasohor nikmatna, nyaeta Cilok Sari Rasa nu aya di Jalan Laswi, Bandung. Teu jauh ti jalur kareta api arah jalan Gatot Subroto, Cilok Sari Rasa Laswi babari pisan dipanggihanna kusabab rodana nu badag. Mirip pisan jeung roda tukang bakso. Di dieu, cilok nu disadiakeun nyaeta cilok eusi gajih anu miboga rasa gurih. Dibanjur ku bumbu suuk jeung kecap, cilok ieu geus tangtu jadi leuwih nikmat. Cilok Sari Rasa Laswi buka ti mimiti jam opat sore nepika jam salapan peuting.

Topic: food & beverages
Seeur pisan tatangkalan anu aya di padesaan, biasana tatangkalan anu dipelak teh tatangkalan anu tiasa ngahasilkeun bungbuahan anu engkena tiasa diical deui atawa diemam nyalira sapertos tangkal kalapa, tangkal cau, tangkal buah, tangkal rambutan jeung tangkal balingbing. Tatangkalan ieu biasana dipelak di hareupeun imah. Lamun tos buahan biasana buahna sok dialaan ku manehna sorangan atawa diical ka warung-warung leutik anu aya di caket imah. Tapi lantaran dipelak di hareupeun imah, biasana buahna sok dicokot ku batur matak teu sakedik oge anu ngabungkusan buah anu rek jadina dina keresek atawa karung supados lamun buahna geus asak teu labuh teras janten buruk, atawa supados teu digaleuy ku sasatoan anu sanes. 

Topic: slice of life
Basa taun 2000an mah aya hiji petinju nu kawentar pisan ka mana-mana, namina teh Chris John. Anjeunna tos kawentar sabab prestasina nu seueur pisan. Anjeunna sukses janten petinju legendaris Indonesia nu berhasil ngukir rekor di tingkat internasional. Basa masa-masa kasuksesan na teh, unggal aya pertandingan tinju teh pasti nu kabayang mimiti teh langsung nami Chris John sang legendaris. Ti budak nepi ka kolot teh pasti apalna patinju hiji-hijina nu hebat di Indonesia nyaeta Chris John. Nepi ka aya paribasa kudu kuat beh hebat jiga Chris John. Saberes pensiun tina dunia tinju, anjeunna gabung kana partai politik sareng oge jadi event promotor. 

Topic: sports
Aya sababaraha cara anu anjeun tiasa laksanakeun pikeun nyiapkeun diri pikeun bencana alam. Nyiptakeun rencana darurat anu kalebet tindakan anu kedah dilakukeun upami aya bencana, sapertos tindakan evakuasi, dimana pendak sareng kulawarga, sareng cara ngahubungi otoritas. Pastikeun rencana ieu dipikawanoh ku sakabeh anggota kulawarga.  Nyiapkeun suplai darurat kayaning cai nginum, kadaharan nu teu gampang rusak, parabot medis dasar, baju haneut, senter jeung batre radio. Pastikeun pikeun ngapdet suplai darurat anjeun sacara rutin sareng simpen di tempat anu gampang diakses. Ilubiung dina palatihan sareng program anu diayakeun ku otoritas atanapi organisasi lokal pikeun ningkatkeun kaahlian sareng pangaweruh anjeun ngeunaan bencana alam sareng cara nungkulanana. Nyiapkeun pikeun bencana alam tiasa ngabantosan anjeun sareng kulawarga anjeun nungkulan kaayaan darurat kalayan langkung tenang sareng teratur.

Topic: slice of life
Saha anu teu resep sasapedahan, olahraga ieu mineng janten pilihan kanggo olahraga lantaran gaduh seeur mangpaat kasehatan, tapi ngalakukeunna janten hal anu pikaresepeun lantaran urang tiasa ngaduruk kalori sabari diuk. Tapi olahraga ieu oge tiasa janten olahraga anu ekstrim atau bahaya upami dilakukeun di gunung. Disebut bahaya lantaran sasapedahan di gunung biasana dilakukeun di jalan satapak anu nanjak jeung mudun di tengah gunung anu sisi-sisi na aya jurang. Olahraga ieu kedah dilakukeun nganggo teknik anu benten sareng sasapedahan biasa. Sapedah anu dianggo oge benten sareng sapedah anu urang anggo sapopoe sapertos sapeda tilep. Ngalakukeun olahraga ieu di Indonesia mah pikaresepeun lantaran Indonesia gaduh seeur gunung. 

Topic: sports
Acara munggahan tos janten tradisi unggal taun kanggo masarakat di Indonesia, khususna urang Sunda. Biasana lamun tos dekeut waktosna sasih Romadon biasana para kulawargi ngempel teras emam sasarengan. Di Banten, tradisi ieu biasana dilaksanakeun ku nu boga imah ku cara ngajak sajumlah tatangga pikeun ngariung. Munggahan oge janten momen bebersih kanggo nyambut Romadon. Oge ngondang tokoh masarakat satempat, sapertos kiai atawa ustaz, maranehna ngariung, maca do’a kanggo anggota kulawarga anu geus maot. Di tempat sejen, biasana masarakat ziarah sabari ngabersihan kuburan anggota kulawargi. Maranehanana oge silih hampura sangkan puasana lancar. Tradisi ieu tos dilaksanakeun turun-tumurun. Munggahan hartina "unggah" atawa naek.

Topic: religion
Arca anu dianggap Roro Jongrang sabenerna mangrupa arca Déwi Durga. Ieu arca aya di aula utama candi Prambanan. Samentara éta, 999 candi can réngsé kiwari katelah Candi Sewu. Candi Prambanan nyaéta candi Hindu panggedéna di Indonésia. Wangunan candi Prambanan terus dironjatkeun sacara périodik ku raja-raja Medang Mataram di handap, saperti Prabu Daksa jeung Prabu Tulodong. Pangwangunan komplek candi Prambanan ogé dilegaan ku ngawangun ratusan candi tambahan di sabudeureun candi utama. Candi ieu ogé dijadikeun tempat pikeun sagala rupa upacara penting karajaan Mataram Kuna ieu. Ratusan taun kaliwat, candi Prambanan kapanggih deui ku CA. Lons warga Walanda taun 1733. Kaayaan candi ieu ruksak, alatan bencana alam jeung perang. Saterusna dina mangsa penjajahan Inggris di Jawa, Thomas Stamford Raffles maréntahkeun pikeun nalungtik wangunan candi Prambanan, tapi panalungtikanana teu serius, balukarna rampog tina ukiran batu candi. eta mangrupakeun fakta to carita roro jongrang.

Topic: culture & heritage
Keur jaman Covid-19, loba nu nyieun alternatif minuman jang ngalawan Covid-19. Minuman ieu fungsina ngameh awak tetep prima lamun keur aktivitas jeung teu babari kaserang panyakit atawa virus Covid-19. aya sababaraha menu minuman seger nu lolobana make bahan alami. Bahan alami ieu, bisa nyegah virus jeung bisa nambah daya tahan awak. Sababaha menu ieu babari pisan dijieunna. Misalna Teh Koneng, Koneng mibogaan senyawa nu disebut kurkumin nu kabukti bisa ningkatkeun kekebalan awak. Jang nyieun minuman ieu ngan perlu nyiapkeun koneng madu jeung lemon. Mimiti, godog koneng ku cari salila 15 nepi 20 menit. Tuluy tambahkeun lemon jeung madu sacukupna. Diinumna keur panas-panas, ngameh haneut kana tikoro jeung awak.

Topic: food & beverages
Sakali ditutup waktos pandemi covid, Dusun Bambu Lembang tos mulai dibuka deui, tapi aya sababaraha aturan anu tos robah. Upami bade datang ka dieu urang kedah mesen dahareun di salah sahiji resto ana aya di dieu, janten teu tiasa lebet kanggo jalan-jalan hungkul. Saprak dibuka taun 2014, tempat ieu langsung seeur didatangan lantaran seeur kagiatan anu tiasa dipilih. Aya resto, aya villa, aya tempat kemping, jeung aya taman anu luas. Pasar Khatulistiwa anu aya di Dusun Bambu ayeuna toba janten Galeri Flora Indonesia, seeur pisan tutumbuhan anu diical di dieu. Matak hayu urang ngaramekeun tempat wisata lokal Indonesia, supados langkung seeur jalmi anu kenal ka tutumbuhan anu aya di dieu. Leuwih sae deui upami urang tiasa meser tutumbuhan di dieu kanggo dipelak di bumi nyalira.

Topic: leisures
Kadahareun has anu unik di indonesia aya nu ngarana rujak cingur, dahareun tradisisional has ti surabaya jawa timur. Rujak cingur mangrupa salah sahiji kadaharan tradisional nu gampang kapanggih di Jawa Timur, utamana di kota asal Surabaya. Dina basa Jawa, kecap cingur hartina "sungut", ieu nujul kana irisan sungut sapi atawa moncong anu digodog jeung dicampurkeun kana piring. Rujak cingur aya dua macem,aya nu buah atawa sayur biasana di jieun ku irisan sababaraha rupa buah saperti bonteng, sambel, ubi, pelem ngora, nanas, kedondong, tuluy ditambihan ku béas, tahu, témpé, bendoyo. , cingur, jeung sayuran saperti tauge/ tauge, kangkung, jeung kacang panjang. Sakabeh bahan dicampurkeun jeung saos atawa bumbu nu dijieun tina olahan udang. Kabéh saos/bumbu diaduk ku cara diuleg, tuluy dibubuy cingur. Lamun tanpa cingur, ieu rujak disebut rujak ulek. Kadaharan ieu disebut rujak cingur sabab bungbu olahan anu dipaké nyaéta terasi jeung cingur irisan. Ieu anu ngabédakeunana jeung kadaharan rujak biasa, anu biasana henteu maké cingur atawa biwir sapi. Rasa enak jeung unik tina rujak cingur ieu nu jadi daya tarik batur nyobaan nepika akhirna loba nu resepeun. Urang kudu terus ngalestarikan dahareu tradisonal ieu.

Topic: culture & heritage
Bakso mangrupikeun kadaharan anu terkenal sareng seueur jalma anu resep ngalakukeunana. Bakso téh salawasna cocog pikeun dahar euweuh urusan naon cuaca. Boh hujan, boh panas, boh beurang boh peuting, bakso dipikaresep ku sakumna golongan, bakso ogé bisa didahar sakumaha kahayangna. Anjeun tiasa ngadahar bakso, bakso sayur, bakso mi koneng, bakso bihun atanapi bakso campuran.bakso ge bisa di racik saenak na bisa bening, sambal hungkul, kecap hungkul, saos hungkul artawa campurkeun kabeh. tapi keur kuring mah bakso nu paling nikmat nyaeta bakso nu make sambel hungkul sareng cuka sing loba bakso na di campur sadayana tapi teu make tauge. margi menurut abdi tope dina bakso lamun dicampur atah rasana kurang enak jeung rada bau. 

Topic: food & beverages
Kanggo inpormasi, Bandros mangrupikeun beus anu ngagaduhan fasilitas pikeun panumpangna. Fasilitas Beus Bandros nyaéta korsi panumpang jumlahna 23 nepi ka 24 urang. Sakumaha anu disebatkeun sateuacana, beus Bandros ngagaduhan jandéla tanpa kaca, janten anjeun tiasa ningali pamandangan di luar beus langkung jelas janten jeuteu aya janela ti bis na teh sewang-sewang. Suasana dina beus rada nyaman heuteu ngebut atawa ugal ugalan kos metro mini. Oh enya, salila perjalanan bakal dibaturan ku supir jeung pemandu wisata Bandros anu baris babagi carita ngeunaan tempat-tempat anu diliwatan di jalan. Ieu bakal ngajantenkeun kagiatan pariwisata anjeun langkung narik jeung langkung diberenyaho sajarah ti tempat-tempat nu kaliwatan ku bandros

Topic: leisures
Barbells atanapi dumbbells mangrupikeun alat latihan anu murah, fleksibel sareng gampang dianggo anu ngamungkinkeun anjeun ngalakukeun rupa-rupa latihan pikeun ningkatkeun kaséhatan anjeun. Barbel mangpaat pikeun ningkatkeun kaséhatan jantung, ngaduruk kalori, ngawangun otot atanapi ningkatkeun daya tahan otot. Tangtosna, ieu gumantung kana beurat barbell, rutinitas, jumlah pangulangan sareng laju dimana anjeun nganggo éta. Barbel beuratna hampang sareng bentukna sapertos hurup Romawi I. Anjeun tiasa mésér dumbbells tina beurat anu béda, mimitian ti beurat hampang 2KG, kanggo dianggo nalika latihan aérobik atanapi nalika nganggo treadmill atanapi sapédah stasioner. Barbells beurat beurat ngidinan Anjeun pikeun ngawangun otot. Ieu mangrupikeun kauntungan anu anjeun tiasa kéngingkeun tina latihan nganggo barbell

Topic: sports
Film jadi salah sahiji refreshing kuring ti rutinitas pagawean. Film bisa mawa kuring ngabayangkeun hal-hal nu di luar sapopoe. Misalkan kuring lalajo film fantasi anu nyaritakeun dunia nu jauh ti sapopoe. Aya monster, penyihir, alien jeung sajabana. Unggal lalajo film fantasi, kuring ngabayangkeun jadi tokoh nu hirup di dunia fantasi eta, berjuang ngalawan musuh, ningkatkeun kakuatan jeung elmu nepika akhirna jadi pahlawan keur duniana. Kalawan kitu, kuring bisa jadi boga sumanget ayar keur ngajalanan sagala rupa nu aya di hirup kuring. Masalah pagawean, keluarga, hirup sapopoe jadi leuwih sumanget ngajalananna. Film jang kuring boga pangaruh kuat keur ngajalanan hirup leuwih hade deui unggal poena.

Topic: leisures
Upacara melukat jadi salah sahiji trend kasehatan mental nu seueur dilakukeun ku para artis, contona Pevita Pearce. Anjeunna saprak aya wabah covid-19 janten ngarasa mentalna down, jeung pikiranna kalut sabab teu bisa ngajalankeun aktivitas jiga biasana. Anjeunna nyobian ngalaksanakeun upacara melukat nu diyakini bisa ngaleungitkeun aura negatif jeung bisa ngahadirkeun aura positif dina pikiran. Teu mikir panjang, Pevita Pearce tuluy terbang ka Bali jang ngiluan melukat. Anjeunna ngiluan melukat sorangan wae. Tujuanna nyaeta hoyong dipaparin hal positif jeung kajernihan pikiran. Beres upacara melukat, Pevita Pearce ngarasa leuwih hade ti samemehna, ngarasa pikiranna leuwih tenang jeung leuwih positif dina ngahadapi kaayaan ayeuna.

Topic: religion
Dina ngajalani kahirupan sosial teh pasti we kedah ngabutuhkeun hidup bertetangga. Tah, dina ngajalani hirup bertetangga teh kudu nunjukeun sikap positif supaya bisa mawa hubungan hade jeung tatangga. Ulah nepi ka masing-masing, komo nepi ka silih teu patanya mah. Anggursih jaga hubungan baik jeung kulawarga supaya mun aya pangabutuh atawa aya nanaon teh pasti moal era jeung pasti aya nu nulungan. Komo jeung tatangga dipipireun imah mah kudu pisan dijaga hubungan baikna supaya bisa jadi gaganti duduluran, ulah nepi ka asing sabab bisi hese rek menta tulungna. Jadi, yuk jaga hubungan baik jeung tatangga supaya hirup silih rukun dina masyarakat!

Topic: slice of life
Kerang hejo jadi salah sahiji kadaharan laut anu biasa diiderkeun kamana-mana. Kerang hejo biasana hirup gogoyotan jeung baturna, nempel kana karang atawa tihang di laut. Kerang hejo warna kulitna hejo kolot semu hideung kana ujung na. Mun digodog, cangkangna sok ngabuka terus timbul jerona di salah sahiji cangkang. Daging kerang na aya di salah sahiji cangkang na. Warna daging na mun atah mah bodas, tapi mun tos asak mah warna na oren. Kerang hejo biasana dipasak make bumbu koneng. Biasa dijual make gorobag keliling harga sabungkusna teh kur lima rebu. Rasa kerang hejo teu pati hanyir sabab samemeh dipasak, digodog heula nepi ka tanek. 

Topic: food & beverages
Kanggo saha wae anu hoyong mulai nganggo kompor listrik lantaran leuwih ramah lingkungan, aya sababaraha cara ngarawat kompor listrik supados leuwih awet lantaran kompor listrik gampang kagores nepikeun peupeus lamun teu ati-ati makena. Make kompor listrik kedah mastikeun heula yen panci anu urang pake beresih, teu aya kokotor anu napel dina bujur panci lantaran lamun beunang kana kaca kompor bakal napel dina kompor. Cara ngaberesihan kompor listrik nyaeta nganggo kaen anu lembut sangkan teu ngagores kaca kompor, leuwih sae lamun urang nganggo kaen micofiber. Langkung sae lamun urang teu nganggo panci kanggo masak anu beurat teuing supados kaca kompoena teu peuepeus. 

Topic: technology
Taman Bunga Nasional Jatinangor (Taman Jans) di Jatinangor, Sumedang baris jadi tujuan anyar di Jawa Barat. Geus jadi tempat wisata anyar. Hayu urang marios kumaha jalan tempat rekreasi anyar ieu. Lokasina di Désa Cileles, Kacamatan Jatinangor, Kabupatén Sumedang, padeukeut jeung lapangan golf BGG, jeung padeukeut jeung kampus Universitas Padjadjaran (Unpad). Rute ka Jans Park Pikeun ngahontal ieu taman kembang, ngan turutan jalan utama ka bumi kemah Kiarapayung . Sanggeus ngaliwatan gerbang A Unpad, katingali lokasi taman aya di sisi kénca jalan. nu ngajadikeun lokasi Taman Bunga Nasional Jatinganor heunteu jauh ti jalan tol nu aya nyaeta cisumdawu jeung cileuyi bandung.

Topic: leisures
Nabi Nuh kasohor ku carita kapal nu nyorang banjir gede. Nabi Nuh mangrupakeun nabi nu katilu nu kudu diimani saenggeus Nabi Adam jeung Nabi Idris. Nabi Nuh diutus ku Allah SWT jang umajak ajaran Allah ka umat Bani Rasib nu nyembah berhala mangrupa patung-patung. Ku kasabaran, Nabi Nuh mimiti dakwah ka umatna. Anjeunna ngajarkeun kanggo nyembah Allah, ninggalkeun maksiat, jeung ngajieun kasaean. Tapi lainna nurut, kaum Nabi Nuh tetep weh teu percaya kana ajaran jeung peringatan nu didugikeun. Kaum Bani Rasim komo deui teu percaya lamun Nabi Nuh teh mangrupakeun rosul. Tapi Nabi Nuh teu nyerah. Anjeunna tetep ngalanjutkeun dakwah sanajan narima loba hinaan. Tiap Nabi Nuh dakwah pasti maranehna ngasupkeun curuk kana ceuli jeung nutup beungeutna ku pakean anu tandana nolak.

Topic: religion
Bubuy bulan mangrupakeun lagu daerah Jawa Barat nu diciptakeun ku Benny Corda, nyaeta musisi jeung nu ngajieun lagu pas taun 1950-an. Lagu Bubuy Bulan ieu dipopulerkeun mimiti teh ku istrina Pak Benny, nyaeta Ibu Nina Kirana, tuluy dijieun ulang deui pas taun 1980-an ku Ibu Nining Meida salaku salah sahiji track Pop Sunda. Lagu Bubuy Bulan mimiti dinyanyikeun di studio rekaman Lokananta di Solo Jawa Tengah. Bubuy Bulan mangrupakeun hiji lagu nu ngagambarkeun perasaan hiji awewe nu keur mikabogoh jeung kagum ka hiji jelema. Lirik lagu Bubuy Bulan mangrupakeun pantun Bahasa Sunda nu jumlahna opat baris jeung sampiran oge eusi.

Topic: culture & heritage
Saha nu teu wawuh kana kadaharan amis khas Sumedang nu geus kawentar kamana-mana, nya, hui cilembu. Hui cilembu gaduh perbedaan jeung hui sejenna nyaeta rasana leuwih legit jeung teksturna leuwih lembut. Tah, cara ngadamel hui bakar cilembu teh bisa dilakukeun oge di imah. Mimiti, kumbah sing beresih hui cilembu. Geus kitu, asupkeun kana oven tuluy tutup sing rapet. Proses ovenna teh sakira sajam. Sakira sapuluh menit sakali eta hui teh kudu di bolak-balik supaya asakna rata. Mun tos asak, sayogikeun hui cilembu jeung teh manis atawa kopi. Beuh nikmat pisan dituangna teh. Didamelna ge babari deuih, tiasa diturutan di bumi.

Topic: culture & heritage
Ayeuna, generasi Dalai Lama parantos dugi ka Dalai Lama ka-14. Dina hal ieu, Tenzin Gyatso nyaéta Dalai Lama ka-14. Kawas Dalai Lamas saméméhna, anu ogé dipikawanoh salaku inohong wijaksana jeung inspirational. Dalai Lama lain ngan saukur panutan dina urusan agama, tapi geus jadi rujukan pikeun loba urusan politik jeung kahirupan sosial lianna. Sanajan anjeunna pamingpin Budha, anjeunna ogé dihormat ku non-Buddha. Hal ieu ngajadikeun nami Dalai Lama sareng naséhatna sering ditéang sareng dianggo salaku rujukan pikeun palajaran kahirupan. Dalai Lama sering ngabagi pangaweruh sareng kecap hikmah dina sababaraha waktos. Anjeunna ogé masihan conto tindakan wijaksana tina tindakan nyata anu dilakukeun, salah sahijina nyaéta kamanusaan sareng toleransi salaku mahluk hirup.

Topic: religion
Kompor induksi mangrupikeun alat anu dianggo pikeun masak nganggo magnet sareng listrik salaku sumber panas. Kompor ieu diwangun ku panel anu didamel tina bahan magnet, sapertos beusi, anu disusun rapih dina meja. Nalika nempatkeun teplon atanapi panci di luhur panel magnet, proses induksi elektromagnetik bakal lumangsung anu ngahasilkeun panas. Panasna bakal langsung ka panci anu aya di luhur panel, ku kituna tuangeun di jerona bakal gancang panasna. Kompor induksi ngagaduhan sababaraha kaunggulan dibandingkeun kompor gas atanapi kompor listrik biasa. Kaunggulan-kaunggulan ieu diantarana, kahiji, langkung aman kumargi teu aya seuneu atanapi panas anu katingali, kompor induksi langkung aman tibatan kompor gas atanapi listrik biasa. Kadua, langkung gancang kusabab kompor induksi tiasa ngahasilkeun panas gancang, janten tuangeun tiasa dipanggang atanapi dipanggang gancang oge. Katilu gampang dibersihkeun sabab teu aya seuneu atanapi panas anu katingali, sesa-sesa dahareun atanapi minyak moal jadi kaduruk sareng nempel dina permukaan kompor sapertos dina kompor gas atanapi listrik biasa. Hal ieu ngajadikeun kompor induksi gampang pikeun ngabersihanna.

Topic: food & beverages
Saatos milih kaluar sakola sateuacan lulus SMA, Susi Pudjiastuti ngamimitian usahana salaku padagang baju sareng ranjang. Sanggeus ningali potensi wewengkon tempat cicingna, Pangandaran, salaku produser lauk, Susi saterusna dijadikeun kasempetan bisnis jeung pindah ka perikanan. Kalayan modal ngan Rp 750.000 tina ngajual perhiasanna, anjeunna ngamimitian ngagaleuh lauk tina lelang sareng dipasarkeun ka sababaraha restoran. Sanggeus macet, usaha Susi ahirna junun ngadominasi pasar lelang ikan di Pangandaran malahan tembus kana ekspor lauk jeung lobster. Usaha maskapai oge dimimitian tina usaha perikanan. Pikeun ngatasi masalah pangiriman lauk lambat ku darat atanapi laut, Susi ngagaleuh kapal terbang ti pinjaman bank pikeun ngangkut hasil lautna, anu engkena janten armada maskapai Susi Air anu ngalayanan rute darat sareng charter.

Topic: business
Salah sahiji anjuran umat Islam dina Idul Fitri nyaeta ngalaksanakeun solat Idul Fitri. Hukum solat ieu sunnah muakkadah (kacida dianjurkeun) saprak disyarikeun dina taun kadua hijriah. Kanjeng Nabi salawasna ngalaksanakeunana dugi ka wafat sareng diteruskeun ku umatna dugi ka ayeuna. Tata cara pikeun sholat Idul Fitri, nyeta anu kahiji niat disarengan ku takbiratul ihrom. Kadua maca doa iftitah. Katilu ngucap takbir salila tujuh kali. Kaopat maca surat Al-Fatihah, dianjurkeun oge maca Surat Al-Ghasiyah. Kalima dilajengkeun ku ruku, sujud, diuk di antara dua sujud, nepikeun nangtung deui . Anu kagenep nyaeta rolaat kadua urang ngucap takbir deui saloba lima kali, teras maca Al-Fatihah jeung surat teras lajeng nepikeun salam.

Topic: religion
Lamun keur leutik baheula urang lamun geus peuting hayang sare sok di dongengan heula boh ku indung urang atawa bibi, biasana samemeh sare ngagoler kana kasur di titah milih heula hayang carita dongeng anu mana. Uraang mimitina teu apal  yen anu di cartakeun teh carita rahayat, carita anu jadi kapercayaan atawa minos dina hiji wewengkon di indonesia, urang salku budak leutik can apal nanaon rasa na resep bungah pisan lamun di dongengkeun samemeh sare. Carita rahayat karesup urang basa harita nyaeta, carita cindelaras, resep pisan lamun erek sare tuluy ngabayangkeun yen aya hayam jago anu sakti tpi karunya oge ka cindelaras jeung indungna anu kudu mangkat di usir tina istana. 

Topic: culture & heritage
Nabi Nuh di lahirkeun keur umatna masih dina kaayaan nyembah berhala-berhala anu bentukna arca anu ngaranna Wadd, jeung Suda, Yatuq jeung Nasr. Nabi Nuh ngajakan  umatna pikeun nyaksian kaagungan Allah ngaliwatan tatangkalan, sasatoan jeung cai anu ngocor, robahna beurang jeung peuting jeung hal-hal anu aya di bumi mangrupa bukti kasatunggalan Allah. Nabi Nuh ogé nyatakeun yén unggal amalan anu dilakukeun ku manusa bakal aya ganjaran ti Allah tapi umatna teteup keukeuh nlak ajakan nabi Nuh. Nepika datang peringatan ti Allah ka Nabi Nuh ngeunaan bakal aya banjir badag. Kalayan bantuan sajumlah jalma anu narima uleman tauhid, Nabi Nuh nyiptakeun bahtera anu kacida gedéna, tapi umatna tetepp teu paduli basa Nabi Nuh ngajieun kapal umatna kalahka ngahina nepi ka azab Allah bener- bener datang ngalelepkeun umat umat anu teu daek milu ka ajaran nabi Nuh. 

Topic: religion
Sangking pentingna ekskul keur barudak, justru loba barudak anu akhirna nimukeun jeung yakin kana bakat na tina ekskul ieu, misalna anu bakat di dunia olahraga, lamun sakola sacara umum moal bisa saterusna nipungkeun bakat jeung peluang dina olah raga. Da sakola pasti lewih di fokuskeun kana mata pelajaran sacara umum sasuai kurikulum. Sabenerna sakola bisa ngafasilitasan ka budak anu ges yakin jeung jago di olahraga, tapi masalahna teu kabeh budak langsung sadar lamun bakat na di olahraga. Ieu bukti peran ekskul anu sabenerna penting nyaeta mantuan budak ameh bisa manggihan passion atawa bakat jeung jati dirina nepi ka budak yakin ieu anu di pikahayang tuluy ka yakin rek ngalanjutkeun keur masa depan na.

Topic: sports
Salian nonton film, urang oge hobi traveling atawa jalan-jalan. Teu kudu jauh nu penting aya suasana anyar. Traveling bisa ngurangan stres ku ngadatangan tempat anyar jadina pikiran anu saacana dipinuhan ku tekanan bisa leungit ku soranganna. Traveling oge bisa nambahan relasi, geus aya sababaraha babaturan urang anu kenalna lewat traveling, mimiti na ngobrol tuluy tukeuran kontak, nepika bisa traveling babarengan. Sabab kitu, traveling oge bisa ngasah kamampuan komunikasi atawa ngobrol. Di tempat anyar nu karek didatangan, butuh oge komunikasi jeung jelema loba. Misalna pas nanyakeun arah atawa hal lain nu teu apal di tempat anyar. Mimitina emang bakal canggung, tapi kudu dianggap keur latihan wae. Inget oge, ngalakukeunna kudu santai jeung kudu sopan santun pas ngobrol.

Topic: leisures
Hiji poe abdi gaduh rencana kanggo ngaical hape. Basa eta abdi nuju periyogi pisan artos, janten abdi ngaical hape eta di salah sahiji aplikasi online. Teu lila, aya jalmi anu nawis hape abdi, manehna nawis ku pangaos anu teu pati jauh ti pangaos anu abdi pasang dina aplikasi, tapi anehna manehna hoyong hape eta dikirim ka Bekasi langsung, teu nganggo aplikasi pihak katilu sapertos Shopee atawa Tokopedia anu leuwih aman. Pas abdi bade ngirim barang eta, manehna kanyahoan rek nipu kuring lantaran pas manehna beja yen manehna tos ngirim duitna ka rekening, pas abdi cek teu aya duitna. Untungna abdi teu janten ngirim eta barang. 

Topic: business
Mini 3D Jelekong Bandung, Kampung Lukis Jelekong di Baleendah nyuguhkeun wisata lukisan dina tembok anu teu ngan saukur tiasa ditingal hungkul, tapi oge tiasa janten obyek popotoan. Lukisan di dieu lalucu jeung alus, tapi pangaosna murah pisan, ngan sapuluh rebu. Barudak sakola langkung mirah deui, ngan lima rebu. Biaya ongkos eta teh tos kaasup jeung minuman. Tempat ieu teu jauh ti Padepokan Girihaja. Kanggo saha wae anu hoyong diajar cara ngalukis lukisan tilu dimensi, di dieu oge aya kelasna, cekap mayar sapuluh rebu. Tempat ieu buka ti tabuh salapan enjing nepi keun tabuh sabelas weungi. Upami aya patarosan ngeunaan tempat ieu, urang tiasa nelepon ka 0856-9770-6840.

Topic: leisures
Urang pasti tos teu asing ka Cumi. Cumi benten jeung balakutak, cumi mah asalna ti laut. Dina sirahna cumi gaduh sapuluh tentakel anu ukuran na beda, dalapan tentakel ukuran na pondok, tapi anu dua deui ukuran na panjang. Dua anu panjang eta disebutna tentakel. Tentakel ieu tiasa numbuh deui upami tos pegas, sami siga buntut cakcak. Dalapan tentakel cumi gaduh panyedot anu fungsina tiasa dianggo newak musuh. Cumi-cumi oge gaduh paruh anu nyumput dina baham na anu tiasa dipake maehan musuh. Anu unikna deui, cumi gaduh tilu hate, padahal manusia mah ngan gaduh hiji. Jantung cumi gaduh warna anu kahejo-hejoan

Topic: food & beverages
Tips supaya urang tiasa ningali senjata tradisional di Museum Prabu Geusan Ulun. Nu kahiji nyaeta datang langsung ka tempatna. Urang bisa datang langsung ka tempatna tuluy meuli tiket jang kunjungan ka museum. Beres meuli tiket, urang menta we langsung diarahkeun ka bangunan nu nyimpen senjata tradisional. Nu kadua nyaeta urang ngontak heula pengurus museumna supaya teu bentrok jeung waktu tutupna museum. Tuluy mun geus ditangtukeun watuna, urang bisa langsung angkat ka museum. Aya hari tertentu nu ngajadikeun bangunan tempat senjata tradisionalna di tutup, misalkeun pas pemandian senjata tradisional, jeug sajabana. Ku kituna, leuwih hade mun datang kadieu ngontek heula penjaga atau pengurusna.

Topic: culture & heritage
Saha nu teu wawuh ka lagu nu populer pisan di kalangan barudak, nu sering pisan dinyanyikeun mun keur arulin. Yap, leres pisan, lagu Ampar-Ampar Pisang. Lagu ieu mangrupakeun lagu daerah Kalimantan Selatan nu kasohor kamana-mana. Lau ieu diciptakeun ku Hamiedan AC, salah sahiji maestro di daerahna. Lagu ieu ditulis ngangge bahasa Banjar. Lagu ieu nyaritakeun proses cau dijieun kue rimpi, ku cara diampar-ampar heula tuluy dipoe. Hampir kabeh barudak dimana-mana apal kana lagu ieu sabab lirikna nu babari diinget terus ritme na nu mantak semangat. Baruda biasana ngalantunkeun ieu lagu mun keur arulin bari make gerakan leungeun nu di keprokeun.

Topic: culture & heritage
Neundeun mesin cuci alusna mah ulah adek teuing kana tembok, tapi nendeun mesin cuci kudu dibere jarak jeung tembok. Jadi bagian kenca, katuhu, jeung ditukangna bodi mesin cuci ulah nempel jeung tembok. Kudu dipastikeun mun nendeun mesin cuci bere jarak sakitar lima sentimeter. Ieu gunana meh bisa mere ruang udara di sakitar mesin cuci meh bodi mesin cuci teu beueus. Lamun bodi mesin cuci beueus, ieu bakal nyebabkeun komponen nu aya dina mesin cuci babari karatan. Oge tujuanna ngarah mesin cuci teu gancang panas ku sabab euweuh ruang udara. Salian ti mere jarak, aya alusna oge mere alat tambahan di handapeun mesin cuci, ngarah leuwih jangkung, ieu gunana ngameh mesin cuci kahindar tina cai nu aya dina lantai.

Topic: technology
Bisana nu ngaranna babaturan mah pasti pernah teu akur, salah sahijina sabab pasalia paham. Misalna mun boga babaturan anu sipatna teu sarua jeung urang, babarian kahulag, urangna kudu ngartikeun. Ulah nepi ka saruana, sabab babaturan mah pasti butuh wae jeung pasti sono wae da geus kaiket kemistrina. Mantak, urang kudu ngelehan, ulah nepi ka saruana, komo heuras hulu mah. Dina hubungan babaturan mah sagala na ge kudu diwajarkeun, sabab babaturan teh hiji-hijina nu bisa ngartikeun urang dina sagala kondisi. Mantak, demi ngajaga hubungan baik jeing babaturan, yuk biasakeun silih ngartikeun, ulah hayang dingartikeun hungkul! Jalin persahabatan jeung jalma nu tepat!

Topic: slice of life
Saha nu teu wawuh kana pasakan nu namina rendang. Hampir sadaya masyarakat resep pisan kana rendang sabab rasana nu ngeunah jeung khas. Rendang nyaeta tuangeun khas Minangkabau, Padang. Rendang nyaeta daging sapi nu dikeureut jeing diolah make rempah-rempah khas Padang. Rasa rendang boga khasan sorangan sabab dina ngolahna teh teu make uyah, ngan make sari asin tina santen kalapana. Biasana rendang dipasak jeung kentang laleutik. Rendang aya di unggal daerah jeung bisa dipanggihan na di warung nasi padang. Tah, rendang ieu teh dinobatkeun jadi pasakan pangeunahna nomor hiji di dunia. Wah, prestasi pisan yeuh kekayaan rempah-rempah dina kuliner Indonesia teh.

Topic: culture & heritage
Kalayan seueur varian produk oven listrik anu aya di pasar ayeuna, kamungkinan konsumen, kalebet anjeun, bakal rada bingung ngeunaan milih oven listrik mana anu pas pikeun anjeun. Pikeun ngagampangkeun anjeun pikeun nangtukeun mana anu paling diperyogikeun, ieu sababaraha tip pikeun milih oven listrik watt low anu saé.
1. Kakuatan listrik nu rendah
Salah sahiji anu ngahalangan mésér oven listrik nyaéta kakuatanana anu luhur. Nyatana, masih seueur rumah tangga anu ngagunakeun kakuatan 1300 watt. Janten, upami bumi anjeun ogé nganggo listrik 1300 watt, anjeun kedah langkung ati-ati nalika milih oven.
2. kapasitas badag
Mibanda oven kapasitas badag leuwih hade tinimbang ngabogaan kapasitas leutik. Kabutuhan bisa ngarobah kana waktu. Lamun nilik kana perluna make oven anu biasana keur nyieun kueh, sahenteuna kudu oven anu bisa nyocogkeun loyang 30 x 30 cm. Kapasitas ieu cukup pikeun dianggo pikeun manggang hayam sadayana.
3. Fitur kontrol suhu
Salah sahiji fitur utama oven listrik anu henteu aya dina oven tank nyaéta fitur kontrol suhu. Di sisi katuhu atawa kénca oven anjeun biasana bisa manggihan sababaraha kenop kontrol, salah sahijina pikeun nyaluyukeun suhu.

Topic: technology
Mun urang melak tangkal, urang oge bakal meunangkeun dampak nu positif tina lingkungan. Contona wae urang bisa kahindar tinu banjir. Lantaran banjir teh bencana nu bisa nyebabkeun karugian, mulai ruksak infrastruktur oge lingkungan. Melak tangkal bisa ngurangan resiko banjir. Ku ayana tutuwuhan siga tangkal bakal ngalambatkeun laju aliran cai jeung ngurangan kakuatan badai jadina ngurangan resiko ngaluapna banjir oge erosi. Ku sabab akar tangkal nyieun saluran leutik di jero taneuh pas maranehna jadi, nyieun cai hujan babari kaserep ku taneuh. Leuwih loba cai nu kaserep ku taneuh, bakal ngurangan volume caina oge jadina teh urang bisa kahindar tina bahaya banjir.

Topic: slice of life
Janten pikeun anjeun anu hoyong nyobian ténis, ieu mangrupikeun 5 pedoman sederhana upami anjeun hoyong mésér rakét. Dengekeun nepi ka tungtungna!
1. Milih hiji rakét kalawan beurat sarta aréa permukaan nurutkeun abilities Anjeun
Sacara umum, hiji rakét ténis beuratna kira-kira 300 gram. Tapi ayeuna, sanggeus ngembangkeun teknologi, beurat rakét ténis bisa diréduksi jadi 270 gram ngagunakeun bahan béda. Janten, upami anjeun pemula, tangtos anjeun disarankan ngagunakeun rékét anu beurat supados anjeun tiasa adaptasi sareng nguatkeun otot leungeun anjeun.
2. Pariksa ketebalan pigura atawa pigura dina raket
Saatos beurat sareng aréa permukaan rakét, hiji deui anu kedah dipertimbangkeun nyaéta ketebalan pigura atanapi pigura rakét. Kandel pigura rakét ténis sorangan dibagi jadi tilu, nya éta kandel, sedeng jeung ipis, nu masing-masing boga kaunggulan sorangan.
Pigura ipis boga kaunggulan ngadalikeun bal, sedengkeun pigura sedeng nu paling stabil sarta saimbang lamun dipaké, sarta pigura kandel boga kakuatan nganiaya kuat. Tangtu, pikeun beginners dewasa, pigura ketebalan sedeng bisa jadi pilihan kahiji saméméh meuli pigura kandel ku kituna otot leungeun bisa adaptasi leres.

Topic: sports
Fitnah salah sahiji dosa anu gede pisan tapi sering pisan urang tigal atawa alaman di kahirupan nyata urag sarerea. Fitnah teh salah sahiji sifat anu  paling di bencI ku Allah SWT.  Fitnah bisa ngajieun perpecahan nepi ka perang. Fitnah teh dampakna gede pisan dina kahidupan, bisa ngarusak hirup batur, ngarusak masa depan jeung sagalana. Adu domba oge awalna ti fitnah keji, matakna Allah SWT ngalaknat pisan jelema nu sok fitnah, nepi ka aya basa "fitnah lebih kejam dari pembunuhan" Tapi di kahirupan nyata, teu jauh jauh tatangga sok aya wae nu fitnah fitnahan, fitah dasarna biasana tina sirik dengki. misalna lamun aya tatangga nu meuli mobil anyar terus tatangga na sirik, akhirna ngomong ka tatangga sejenaeta mobil meunang ti korupsi eta teh jadi fitnah. Fitnheta teh anu ngaruksak hubungan antar tatangga jadi ribut.

Topic: religion
Bilal bin Rabbah nyaeta salah saorang sahabat Nabi Muhammad SAW nu mimiti ngumandangkeun adzan. Anjeunna dilahirkeun di Mekkah, Hijaz, 43 taun sameh hijrah Nabi. Bapakna mangrupakeun budak Arab ti Bani Jumah. Ibuna ngagaduhan nami Hamamah, mantan putri Abyssina, salah sahiji karajaan di Afrika Timur Laut. Hamamah ditangkap pas peristiwa taun gajah, tuluy dijadikeun budak. Bilal bin Rabbah dilahirkeun jadi saorang budakUmayyah bin Khalaf. Anjeunna terkenal patuh jeung taat ka dununganna. Hiji waktu, anjeunna ningali dakwah Rasulullah, tuluy tertarik jang lebet Islam. Saprak lebet Islam, anjeunna disiksa ku dunungan nana. Teu lami, Abu Bakar As-Sidiq meuli anjeunna ka Umayyah bin Khalaf. Berkat eta anjeunna dibebaskeun tina perbudakan.

Topic: religion
Salian parabot lengkep jeung sagala rupa pilihan beurat, laun urang olah raga di gim atawa pusa kabugaran, urang oge tiasa nyewa jasa palatih pribadi pikeun ngajarkeun olahraga make teknik bener. Ku cara eta, urang tiasa meunang kauntungan optimal tina angkat beurat bari ngahindarkeun resiko cidera nalika latihan. Aya seueur mangpaat kasehatan anu bakal dirasakeun nalika angkat beurat, diantarana nyaeta awak janten leuwih kuat. Latihan ngangkat beurat tiasa ngabantosan urang janten langkung kuat sareng langkung seeur tanaga. Hal ieu ngamungkinkeun urang ngalaksanakeun tugas sapopoe langkung gampang sareng henteu gapang cape. Contona di antarana mangku budak murangkalih, ngaganti galon cai mineral, naek ka handap tangga, lumpat, beberesih imah jeung nu sejenna.

Topic: sports
Lamun baraya nuju milarian tempat ngopi anu cocok keur niis jeung suasanana anu tenang, aya hiji ceffee shop anu miboga suasana tenang tur kopina anu nikmat, nyaeta Melanger. Upami baraya bade nganjang ka ieu tempat, baraya tiasa nganggo Damri jurusan Jatinangor Dipatiukur. Mimiti, Baraya bisa megat Damri ieu di Gerbang Tol Moch. Toha teras wae naek Damri anu jurusan ka Dipatiukur atawa kasohorna disebut DU. Salajengna, Baraya kantun ngantosan ieu bus dugi ka Jalan Dipatiukur. Teras Baraya tiasa turun di payuneun travel Jackal Holiday. Ti dinya, Baraya kantun mapah kira-kira 300 meter ti dinya ka arah taman Panata Yudha. Sadugina didinya, Baraya tiasa ningali plang beureum anu aya aksara Melanger. Teras we lebet ka dinya, Baraya tos dugi ka tempat anu dituju. Tinggal ngopi sareng niis, ngarereuhkeun kacape dina kasibukan sapopoe.

Topic: food & beverages
Mangpaat kepiting atawa yuyu atawa keuyeup pikeun kaséhatan teu perlu diragukeun. dahareun laut anu hiji ieu ngandung rupa-rupa gizi anu penting anu dibutuhkeun ku awak. Leuwih ti éta, rasana ngeunah tur cocog pikeun diolah jadi rupa-rupa masakan, aya kepiting saus tiram, kepiting saos padang nepi ka kepiting bakar. Kepting atawa keuyeup teu ngan bisa di jieun dahareun biasa tapi bisa oge di olah jadi dahareun nu bisa tahan lila nyaeta crabstick .Sacara umum, keuyeup kaasup kana jinis kadaharan ti laut anu rendah merkuri. Keuyeup ogé luhur asam lemak omega-3 anu fungsina pikeun ngajaga otak, jantung sareng métabolisme anu séhat. Manfaat kepiting diantara na Membangun dan memelihara otot-otot tubuh, Mencegah anemia, Menjaga kesehatan tulang, Menjaga fungsi otak, Menjaga kesehatan jantung. 

Topic: food & beverages
Abdi paling resep mun jajan inuman es kalapa ngora. Es kalapa ngora beda jeung kalapa murni. Kalapa murni mah teu digulaan, mun es kalapa ngora mah digulaan. Biasana ngangge gula beureum atawa gula bodas. Mun make gula beureum, es kalapa ngorana rubah warnai caina jadi semu cokelat. Mun make gula bodas, cai kalapa ngorana warnana bodas jiga susu. Rek make gula beureum atawa gula bodas, angger we luhurna disusuan. Tuluy es kalapa ngora na teh sok make serutan kalapa na. Jadi dina gelas teh sok kataringali serutan kalapa nu paranjang. Mun ayeuna mah kadang es kalapa teh sok dicampuran ku jeruk atawa buah naga. Mun make buah naga mah warna na sok jadi semu beureum atawa kayas sabab kawarnaan ti buah naga na. Mun make jeruk warna na sok oren pias, angger lolobana mah warna bodas.

Topic: food & beverages
Futsal mangrupa salah sahiji olah raga nu pang populerna di kalangan barudak, hususna budak lalaki ti kiwari, sabab olahraga ieu mangrupa turunan tina maén bal tapi pamaénna leuwih saeutik sarta wewengkon lapang leuwih leutik. Di Sakola SMP atawa SMA ekstrakurikuler futsal geus cukup populér, biasana leuwih ti 50  siswa geus milu kana ieu ekstrakurikuler. Biasana Latihan rutin dilaksanakeun saban Jumaah-Saptu soré balk sakola anu di bimbing ku pembina na pikeun pelatih permainan jeung strategina. Kagiatan ekstrakurikuler futsal dilaksanakeun kalawan tujuan pikeun méré tempat pikeun siswa pikeun nyalurkeun hobi sarta nepikeun sipat-sipat positif ka siswa, nya éta sportivitas sarta pikeun ngahasilkeun atlét anyar anu pinunjul di tingkat lokal, nasional jeung internasional.

Topic: sports
Lantaran gaduh artos leuwih jeung hoyong dijadikeun modal usaha, abdi mutuskeun kanggo ngaical pulsa. Abdi ngaical pulsa lantaran pasti bakal seeur anu meser jeung loba nu butuh. Sadaya tatanggi dekeut abdi meser pulsa ka abdi. Rerencangan oge seeur anu meser pulsa jeung kuota ka abdi. Salila abdi ngical pulsa abdi oge kantos ngalaman rugi lantaran seeur anu nganjuk, tapi kadieunakeun abdi ngadamel aturan kanggo mayar harita keneh pas pulsana geus nepi supados teu aya utang. Abdi ngahaja teu nyandak bati gede teuing tina ngical pulsa ieu nu penting mah seeur heula anu meser pulsa ka abdi jeung janten tukang pulsa anu jujur. 

Topic: business
Aya sababaraha kauntungan tina latihan lantai. Kahiji, awak jadi leuwih fléksibel. Kalayan gerakan senam lantai anu ngabengkokkeun sareng mantengkeun sendi sareng otot awak, awak bakal langkung fleksibel sahingga tiasa ngajaga awak tina tatu otot. Kadua, tulang jadi kuat, sabab unggal olahraga bisa ngajaga massa tulang. Katilu, kakuatan otot urang ngaronjat, sabab latihan lantai ngalibetkeun sakabéh bagian awak jeung gerakan ieu bakal nyieun otot ngakuan beban nurutkeun nu bagian otot awak gawéna pisan. Kaopat, résiko ngembang panyakit ngirangan.  Ku ngalih pisan tina latihan lantai, anjeun tiasa ngirangan résiko gering sabab awak anjeun janten langkung séhat. Awak anu séhat bakal langkung gampang ngalawan panyakit sareng janten langkung kuat.

Topic: sports
Google Assistant mangrupakeun software asisten virtual nu dimekarkeun ku Google. Asisten virtual ieu oge aya di smartphone Android nu gunana jang mantuan urang ngaoperasikeun ponsel ngaliwatan sora. Google Assistant bisa diaktifkeun ku sora "Ok Google", tuluy ku parentah nu dihayangkeun ku urang. Misalna wae parentang jang ngalakukeun panggilan, ngirim pesan, mariksa cuaca, ngontrol musik, nepikeun ka mariksa status penerbangan nu dipiboga ku urang. Cara cek status penerbangan nu geus dipesen bisa ngaliwatan Google Asisstant. Nu kahiji buka heula aplikasina, tuluy pilih opsi mikrofon jang ngalakukeun parentah sora. Nu kadua ucapkeun Ok Google, iraha penerbangan urang ka Jakarta, misalna. Engkena halaman bakal nampilkeun informasi detail ngeunaan tanggal, waktu, tujuan, jeung rute.

Topic: technology
Lamun numpak angkot, abdi paling resep calik di hareup, di sabeulah sopir. Komo lamun kondisi angkotna keur seeur panumpang, pasti abdi moal seseledek jeung panumpang anu sanesna. Tapi calik di saebulah sopir oge tangtu aya kakiranganna nyaeta lamun sopirna nuju ngaroko, pasti bakal beunang haseup roko lantaran kabawa ku angin, masalahna mah rata-rata sopir angkot pasti muka jandelana, janten haseupna pasti beunang panumpang anu calik di sabeulahna, komo deui lamun di angkot bagian tukang geus pinuh pisan biasana sopir oge masih keneh aya nu sok nyandak panumpang teras dititah diuk di hareup, janten di korsi hareup tiluan heheurinan sareng sopir. 

Topic: slice of life
Zaman ayeuna mah kadaharan anu biasa dibareuli teh nyaeta seblak. Seblak nyaeta kadaharan anu eusina rupa-rupa kurupuk jeung make bumbu cikur. Baheula mah seblak teh kur tiasa tuang di tempat. Ayeuna mah seblak teh tos aya dina bungkus instan nu bisa diasakan ku nyalira. Salah sahiji seblak instan anu tekenal nyaeta nu asal dijieuna di Garut. Teu kudu jah kaditu sabab ayeuna mah bisa dikirim lewat ekspedisi ngirim paket. Salain hargana nu leuwih mirah, seblak instan oge rasa na teu eleh ku seblak dadakan. Seungit cikur jeung daun jerukna nu mantak asa kaambeu wae dina irung. Nu teu resep lada oge deuih tiasa ngatur nyalira ladana sakumaha, janten teu kedah bingbang. Yuk geura cobian seblak instanna! Dijamin moal kaduhung pasti bakal deudeuieun. 

Topic: food & beverages
Kemping di tempat wisata alam mangrupikeun kagiatan anu pikaresepeun sareng nyegerkeun pikiran pikeun seueur jalma. Kemping jadi cara anu sampurna pikeun ngeusi waktos luang ku aktivitas di luar ruangan. Kemping di tempat wisata alam, urang bisa ngarasakeun hawa anu seger sareng ningali kaendahan alam anu luar biasa. Kemping di tempat wisata alam oge mangrupikeun cara anu epektip pikeun jadi sarana hiburan. Sabab kemping nyadiakeun pangalaman anu beda. Biasana, anu disebut kemping di tempat wisata alam teh nyaeta meuting dina tenda, di tengah alam terbuka. Tempat wisata alam loba anu nyayogikeun oge lahan perkemahan anu bisa diakses ku wisatawan. Di dinya urang bisa kemping, ngasaan hirup di tengah alam bari tenang. Moal hariwang ku ayana sato liar atawa bahay-bahaya anu biasa dipanggihan.

Topic: leisures
Iphone 14 Pro salah sahiji smartphone kaluaran anyar. Smartphone ieu babari dipikawanoh sabab boga logo dina tukangeun smartphone na anu bentukna apel tapak gegel. Aya sababaraha pilihan warna nyaeta hideung, perak, emas, jeung warna gandola. Smartphone ieu dilengkepan ceramic shield, anu leuwih tanggung tibatan kaca smartphone anu sejenna. Ukuran layarna nyaeta 6,1 inci jeung 6,7 inci. Pas iPhone ieu diteundeun dina saku atawa ditangkubkeun, layarna bakal jadi poek jang ngahemat kakuatan batre. Smartphone ieu oge boga stabilizer anu alus, fungi stabilizer ieu teh karasa pisan mun keur mideo, mun urang ngaderegdeg misal keur dina kareta, tah hasil dina video mah bakal tetep mulus.

Topic: technology
Kacilakaan jadi salah sahiji hal nu paling dipikasieun ku para olahragawan, khususna ku pegiat olahraga ekstrem nu nyajikeun sagala tantangan jeung resiko nu gede. Tah, dina bidang olahraga cai teh, kacilakaan paling mengerikan nu sering terjadi nepi ka ayeuna nyaeta titeuleum dugi ka teu kapendak. Seueur pisan kajadian olahraga cai teh memakan korban. Misalna aya orang nu nuju arung jeram atawa kayakan, parahuna tibalik tuluy titeuleum sabab teu make palampung atawa ngait dina batu di dasar wahangan. Naasna deui, mun jasadna mangpoe-poe teu kapendak. Ieu teh saolah jadi mimpi burum bagi para pegiat olahraga cai mah. Tapi, leupas ti eta, olahraga cai teh tetep jadi pilihan di antara rupa-rupa olahraga ekstrem nu aya di Indonesia.

Topic: sports
Ayeuna mah nuju usum hape nu kamerana teh loba. Mun baheula mah ngan hiji, ayeuna mah aya nu nepi ka lima kamera sakaligus dina hiji hape. Misalna hape redmi 9T nu kaluaran terbaru. Hape redmi 9T dikaluarkeun bareng jeung seri poco nyaeta poco M3. Hape redmi 9T teh tos ngangge layar corning gorilla glass, batre 6.000 mAh, fast charging, jeung RAM na oge aya nu 4 GB aya nu 6 GB, ROM na ge aya nu 64 GB aya nu 128 GB. Kamerana ge tos 48 MP, kamera makro MP, kamera depth sensor 2 MP, jeung kamera ultrawide 8 MP ditambah jeung kamera depan 8 MP. Harga na oge dijual di rentang 1.800.000 nepi ka 2.300.000 per 2022.

Topic: technology
Salah sahiji buah-buahan khas Subang nyaeta Ganas. Buah ieu asalna ti Subang kidul, nyaeta daerah tonggoh. Ganas Subang benten sareng ganas ti daerah sanes. Ganas ieu warnana koneng kahejoan upami nuju mengkelna, tapi upami asak na mah warna na koneng semu oren. Kulit pasina arageung, tuluy ukuran buahna oge ageung. Ganas nu tos siap panen biasana nu warna na tos semu koneng atanapi hejo kolot. Ukuran ganas nu kolot nyaeta buleud jeung kira-kira sajeungkal panangan urang dewasa. Upami di beulah, pasti cai ganasna seueur kalaluar, duh mantak seger ningalina. Unggal dinten ganas ieu tiasa ditingalan di sisi jalan daerah Jalancagak sabab panenna sapanjang taun, teu kenal musim jiga buah-buahan nu sanes.

Topic: food & beverages
Sateuacan asup ka acara utama ekahan, aya hiji upacara deui anu biasana dilaksanakeun, nyaeta Upacara Puput Puseur. Upacara Puput puseur dimimitian ku motong tali pusar orok. Biasana puser orok bakalan puput salila hiji nepikeun tilu mingon saatos lahir. Tali pusar anu geus dileupas teras ku indung beurang diasupkeun kana kanjut kundang. Tuluy bujal orok ditutup ku duit receh/bengol anu geus dibungkus ku kasa atawa kapas tuluy ditalikeun kana beuteung orok, hal ieu dilakukeun sangkan puser orokna teu nyolongkrong atawa dina basa Jawa na mah disebut bodong. Dina upacara ieu didugikeun doa kanggo kaselamatan, bubur beureum bubur bodas disayogikeun sareng nami orok oge dipasihkeun.

Topic: culture & heritage
Latihan olahraga nyaéta ubar mujijat anu gampang anjeun meunangkeun tanpa biaya anu mahal alias gratis, tapi sering diabaikan, anu akhirna nyababkeun sagala rupa keluhan dina kaséhatan. Padahal lamun urang rutin olahraga minimal sategah jam urang bisa meunag lob mangfaatna. Sanajan kitu, eweh pernah kata telat pikeun ngamimitian olahraga. Henteu paduli umur anjeun, bukti ilmiah ngabuktikeun yén kagiatan fisik tiasa ngajadikeun anjeun langkung séhat sareng bahagia. Panalitian  malah ngabuktikeun yén gaya hirup anu teu aktif leuwih ngabahayakeun pikeun kaséhatan ti obesitas. Lamun geus obesitas urang pasti hese ngalakukeun nanaon jeung jadi kirang percaya diri. Matak olahraga bisa jadi sumber ubar tina sagala masalah kasehatan boh kasehatan fisik atawa kaehatan mental.

Topic: sports
Di lembur urang biasana unggal sore lamun keur usum partandingan olahraga sok aya wae anu maen bola, partandingan bola ieu teh biasana di ngaranan partandingan sepak bola tarkam atawa antar kampung. Unggal sore sok rame pisan anu nongton bola ieu kabetulan imah urang baheula teh sisi lapangan jadi bisa pisan unggal poe urang nongton partandingan bola na ti sisi imah kusabab cicing didinya oge geus karici jelas partandingan bola na. Lamun rek aya pertandingan bola teh sok rame wae komo lamun geus asup ka babak final panongtona nepi ka anu jauh oge daratang hayang ningali  kusabab rame oge jadi na sok loba tukang dagang lamun keur aya partandingan bola.

Topic: sports
Libur lebaran kamari, kuring jeung kulawarga mudik ka Purworejo, Jawa Tengah, urang sakulawarga  ziarah ka makam nini di dinya jeung silaturahmi ka sakabeh dulur di  purworejo. Saatos Purworejo urang mutuskeun pikeun liburan heula samemeh balik ka imah mempeng usum liburan keneh, urang mutuskeun liburan ka Yogyakarta. Jarak ti Purworejo ka Jogja teu pati jauh, ngan 2 jam ku naek mobil. Di jalan urang ngaliwatan bandara yogyakarta nu anyar nayeta NYIA "New Yogyakarta Internasional Airport" Di Yogya nginep di salah sahiji hotél sareng panginepan anu aya di wewengkon kota Yogya sareng caket ka babaraha tempat nu rek urang kunjungi saperti karaton Yogya, nyaéta di Calathea Homestay.

Topic: leisures